L-UĊUH KOLLHA Met'għad jitkellmu f'daqqa l-uċuh kollha li hemm ġo moħħi, qabar ġdid li jesa', ikun l-aħħar tad-dinja, u jien nitfarrak kif waqa' l-ogħla bini fl-aħħar gwerra. Met'għad jitkellmu tisma' geġwiġija t'orkestra bla surmast u repertorju, u tħoss l-art taħtek terrimot jitriegħed għaliex saqajhom dejjem isabbtuhom u ma jafux jipprotestaw mod ieħor. Met'għad jitkellmu tersaqx iżjed lejja għaliex kull wieħed jonfoħ ġewwa fija bil-qawwa ta' l-orakli meta jidgħu. Imbagħad tkun tista' tara l-pjan t'elf storja, imbagħad tkun tista' tmiss il-kranju mxaqqaq, u mbagħad tkun tista' tkanta l-għanja tiegħek, met'għad jitkellmu,